**Beboerbrev 2 6 mai 2022**

**1: Tilbud balkonger**

Vi har nå fått nytt tilbud fra Brafas og en avklarende runde, slik at vi nå sammenligner epler og epler. Vi endte opp med en besparelse på godt over 3 millioner i forhold til Fronts tilbud. Om vi legger til mindre ting utenfor anbudet og en reserve for mulige vannskader har vi nå et prosjektbudsjett på 5 millioner.

Siden vi kom sent i gang vil det sannsynligvis kun bli utført 4 eller 5 balkonger i år og resten til neste år. Dersom en stor jobb de byr på bortfaller kan de gjøre mer i år.

I utgangspunktet tar vi derfor sikte på å innkalle 3 millioner i år og resten til neste år. Vedlagt et Excel ark som viser fordelingen.

**2: Andre nyheter.**

Telenor stenger ned kobbernettverket sitt så vi må bytte opplegg til heistelefon. Tilbudet er 140.000, men saken er under bearbeidelse.

Videre har vi sett på de 5 balkongene i 3 etasje i nr. 1-3 og 5. Her er det klart mangler og problemer. Hva som må gjøres er ikke klarlagt, men vil komme i ikke altfor fjern fremtid.

**3: Utepeiser og bålpanner**

De senere år er det blitt mer vanlig med utepeiser og bålpanner.  Styret har fått spørsmål om dette er tillatt etter husordensreglene.

Styret har sett på det offentlige regelverket.  Det er vedlagt.

Som dere ser er det et generelt forbud i para 4, men med unntak i para 5.

Det som måtte kunne gjelde her er 5a.

Da er det spørsmål om det må antas at dette er til sjenanse for andre som bor i huset, kanskje i etasjen over.  Slik brenning vil jo alltid utvikle en viss røyk som stiger opp og vil, avhengig av vindretningen, kunne være til sjenanse.  Både om man sitter ute og om man sover med vinduet oppe.

I Husordensreglene para 3.4  er det også godtatt å bruke gassgrill, men ikke trekull grill.  Det må antas at hensynet her er det samme.

Styret er derfor kommet til at det ikke kan anlegges utepeis eller bålpanne i nær tilknytning til leiligheten.

**4: Sykkelparkering.**

Da husene ble bygget er det åpenbart at utbygger ikke så behov for egen sykkelparkering. I noen hus betyr dette at man har tatt gjesteparkeringsplasser i bruk til dette formål. Det er et problem i seg selv. Men det viktigste er at enkelte steder står da syklene rett ved siden av en bil i sin parkeringsplass. Det kan være dårlig plass og når en syklist skal inn og ut er det ikke til å unngå at av og til kan en metalldel gli langs billakken med en ripe som resultat. En løsning kan være å si at alle må ha syklene sine på parkeringsplassen. Videre må man finne ut hvilke sykler som faktisk ikke er i bruk og ikke burde stå der i det hele tatt. Vi vil be hus tillitsmenn se på situasjonen i sitt hus og i dialog med beboerne se om det er mulig å finne en løsning.

**5: Dugnad**

Vi skal ha dugnad tirsdag 10 mai kl. 17.00. Oppmøte ved broen.

Vi ber alle tenke på oppgaver som bør utføres.

Av oppgaver styret har tenkt på:

* Maling. Der er mye maling vi kan utføre som sparer oss profesjonelle malere. Det er slikt som gjerder rundt garasje innkjørslene. De bør skrapes og forhåpentligvis regner det ikke mellom nå og 10 mai. Der er noe råte. Gjerdene må nok byttes etter hvert, men gitt alle utgifter vil vi male dem som de er så ser det pent ut.
* Gruskassene. Bør få vedlikehold i form av litt spikring og skruing samt maling.
* Stell av bed, busker og trær. Her er det naturlig at man fokuserer på det rundt sine egne hus og hus tillitsmann kan kanskje ta et eget ansvar her.
* Søppelrommet i nr 1-5 trykkspyles.
* Rengjøring av område rundt inngangene. Fjerne ugress og sprøyte med Roundup mellom hellene.
* Rydde rundt dammen, kappe vekster og fjerne.
* Vaskeplassen i garasjen. Noen har ved behov malt vaskeplassen. Er det behov nå ?
* Annet som andre kommer på kan meldes.

**I fjor og året før var det dårlig fremmøte, som kanskje skyldtes Covid. Der er en del å gjøre så vi håper på pent vær og mange som er med på dugnaden.**

**Som et incentiv scheme vil det bli servert middag kl. 19.00 Meny varme pølser til hovedrett og vafler til dessert.**